Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: szabályzatra és a tartalékok kezelésére vonatkozó előírásokról szóló 170/1997. (X. 6.) Korm. rendelet 13. §-ának
Paragraph Index: 654

(6) Működési célú befektetéssel kapcsolatos ráfordításként kell kimutatni a működéssel kapcsolatban felvett kölcsön, hitel után fizetendő (fizetett) kamatokat, a tulajdoni részesedést jelentő befektetések, valamint a hitelviszonyt megtestesítő értékpapírok értékvesztését. Itt kell továbbá kimutatni a tulajdoni részesedést jelentő befektetések, a hitelviszonyt megtestesítő értékpapírok, valamint a diszkont értékpapírok értékesítésekor, beváltásakor — a kamat nélküli (kamattal csökkentett) — eladási ára és könyv szerinti értéke közötti veszteségjellegű különbözeteket (árfolyamveszteséget), a befektetési jegyek eladásakor, beváltásakor realizált veszteséget, valamint a pénzügyi műveletek egyéb ráfordításait. A befektetéssel kapcsolatos ráfordítások elszámolásánál a Tv. 85. §-ának vonatkozó előírásait kell figyelembe venni. Működési célú befektetéssel kapcsolatos ráfordításként kell kimutatni a befektetési célú ingatlanokkal, valamint az igénybe vett befektetési szolgáltatásokkal kapcsolatos ráfordításokat is. 2000/125. szám

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes